Lauren Young

Si Lauren Anne Young (Ipinangaki kan Nobyembre 8, 1993), bistado sa ngaran na Lauren Young, siya sarong Pilipino-Amerikano  na artista asin modelo. Siya an aking tugang kan artista asin Miss World 2013 na si Megan Young.

Biographiya

Karera 
Si Lauren Young saro sa mga 20 na bagong talents na ipinabisto na Star Magic Batch 13  kan ABS-CBN sa Star Magic kan taon 2006.  An inot niyang pagluwas sa telebisyon iyo an Komiks episode na Bampy—kan ika-14ng anibersaryo spesyal kan Star Magic. Siya nagtaong buhay bilang si Lea kaibahan niya si Piolo Pascual sa Star Magic Presents: "All About A Girl". Si Young an saro sa mga 19 bagong ipinabisto kan pangaduwang season kan Star Magic Presents TV series, Abt Ur Luv.

Kan 2007, siya nagin saro man sa mga nagin bituon na nagganap bilang si Bernice sa pelikulang One More Chance.

Kan taon 2008, siya nag taong buhay man bilang sarong kontrabida sa Your Song Presents: Impossible.

Sa parahong taon, siya pa man an nagin bida kaibahan si AJ Perez sa Your Song Presents: Underage.

Kan 2010, siya nagganap man bilang si Lorraine sa pelikulang Sa 'Yo Lamang kaibahan si Enchong Dee.

Siya nagganap man bilang si Sunny-Rose Buenaventura, an aking tugang na babayi ni Rodjun Cruz sa Juanita Banana.

Siya napili na magganap bilang si Via Pereira, orihinal na ginagampanan ni Claudine Barretto, sa ABS-CBN 2011 na isinapelikula giraray na "Mula Sa Puso".

Paglipat sa GMA Network 
Siya nag balyo sa GMA Network kan taon 2012.

An inot niyang proyekto sa GMA Network an Mundo Mo'y Akin kainahan si Alden Richards asin Louise delos Reyes kun sain siya si Darlene Carbonel.

Si Lauren saro sa mga napili na magin kontrabida sa teen drama suspense-thriller television series, Dormitoryo kaibahan si Enzo Pineda, Joyce Ching, Ruru Madrid asin Wynwyn Marquez. SIya nag taong buhay bilang si Hazel Mendoza, sarong studyante sa colehiyo asin naghahanap nin katotoohan sa pagkagadan ni Maika Benitez (na pinagbidahan ni Wynwyn Marquez).

Siya man an nagin inot artista sa pelikula sa irarom kan GMA Films na may titulong Overtime, kun sain kasaruan niya si Richard Gutierrez.

Kan 2015, si Lauren an nagtaong buhay sa karater na kontrabida sa Marimar bilang si Antonia Santibañez, kun sain iyo an mataong pasakit sa buhay ni Marimar na pinag bidahan man kan saiya man sanang tugang sa totoong buhay na si Megan Young. Ini nag taong pangaduwang proyekto saiya pakatapos kan Star Magic Presents: Abt Ur Luv Ur Lyf 2.

Personal na buhay 
Si Lauren iyo an bunsong aking babayi ninda Calvin asin Victoria Young. Siya an pinsan ni Max Collins.  Siya nag tapos nin high school sa Angelicum College asin nag adal nin culinary arts sa De La Salle–College of Saint Benilde.

Filmograpiya

Telebisyon

Pelikula

Notes 

 Si Lauren Young ipinangaki sa United States, alagad dae nakaapil an apelyido kan saiyang ina kan pagkadaraga na iyo an "Talde".

Mga toltolan

Panluwas na mg takod 

 Lauren Young sa GMANetwork.com
 Lauren Young sa IMDb
 Lauren Young sa Facebook.com
Listahan kan mga artistang Pilipina
21st-century women singers
GMA Artist Center
Filipino game show host
Filipino television variety show hosts
Filipino female singers